CELEX: 31975R0465
Language: el
Date: 1975-02-27 00:00:00
Title: Κανονισμός (ΕΟΚ) αριθ. 465/75 του Συμβουλίου της 27ης Φεβρουαρίου 1975 περί τροποποιήσεως του κανονισμού (ΕΟΚ) αριθ. 804/68 «περί των ενισχύσεων στο αποβουτυρωμένο γάλα και στο αποβουτυρωμένο γάλα εις κόνιν που χρησιμοποιούνται για τη διατροφή των ζώων»

Avis juridique important

|

31975R0465

Κανονισμός (ΕΟΚ) αριθ. 465/75 του Συμβουλίου της 27ης Φεβρουαρίου 1975 περί τροποποιήσεως του κανονισμού (ΕΟΚ) αριθ. 804/68 «περί των ενισχύσεων στο αποβουτυρωμένο γάλα και στο αποβουτυρωμένο γάλα εις κόνιν που χρησιμοποιούνται για τη διατροφή των ζώων»  

Επίσημη Εφημερίδα αριθ. L 052 της 28/02/1975 σ. 0008 - 0008 Ελληνική ειδική έκδοση: Κεφάλαιο 03 τόμος 11 σ. 0222  Ισπανική ειδική έκδοση: Κεφάλαιο 03 τόμος 8 σ. 0089  Πορτογαλική ειδική έκδοση : Κεφάλαιο 03 τόμος 8 σ. 0089  Φινλανδική ειδική έκδοση: Κεφάλαιο 3 τόμος 65 σ. 0015  Σουηδική ειδική έκδοση: Κεφάλαιο 3 τόμος 65 σ. 0015 

ΚΑΝΟΝΙΣΜΟΣ (ΕΟΚ) αριθ. 465/75 ΤΟΥ ΣΥΜΒΟΥΛΙΟΥ της 27ης Φεβρουαρίου 1975 περί τροποποιήσεως του κανονισμού (ΕΟΚ) αριθ. 804/68 "περί των ενισχύσεων στο αποβουτυρωμένο γάλα και στο αποβουτυρωμένο γάλα εις κόνιν που χρησιμοποιούνται για τη διατροφή των  ζώων"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι το άρθρο 10 παράγραφος 1 του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ.  662/74(2), προβλέπει την παροχή ενισχύσεων στο αποκορυφωμένο γάλα και στο αποκορυφωμένο γάλα εις κόνιν που παρήχθησαν στην Κοινότητα και χρησιμοποιήθησαν για τη διατροφή των ζώων, αν τα προϊόντα αυτά ανταποκρίνονται σε ορισμένους όρους- ότι το αποβουτυρωμένο γάλα και το αποβουτυρωμένο γάλα εις κόνιν χρησιμοποιούνται κατά μέγα μέρος για τη διατροφή των ζώων- ότι συνεπώς πρέπει να επεκταθούν οι διατάξεις του εν λόγω άρθρου 10 στο αποβουτυρωμένο γάλα και στο αποβουτυρωμένο γάλα εις  κόνιν- ότι δεν υπάρχουν, εξ άλλου, στην πράξη εισαγωγές στην Κοινότητα των προϊόντων που αναφέρονται στο άρθρο 10- ότι προς αποφυγή ασκόπων μέτρων ελέγχου κρίνεται σκόπιμο να καταργηθεί η προϋπόθεση σύμφωνα με την οποία τα προϊόντα αυτά πρέπει να  παρασκευάζονται μέσα στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 10 παράγραφος 1 του κανονισμού (ΕΟΚ) αριθ. 804/68 αντικαθίσταται από το ακόλουθο κείμενο:  "1. Παρέχονται ενισχύσεις στο αποκορυφωμένο γάλα και στο αποκορυφωμένο γάλα εις κόνιν που χρησιμοποιούνται για τη διατροφή των ζώων, αν τα προϊόντα αυτά ανταποκρίνονται σε ορισμένες προϋποθέσεις.  Κατά την έννοια του παρόντος άρθρου, εξομοιούνται προς το αποκορυφωμένο γάλα και το αποκορυφωμένο γάλα εις κόνιν, το αποβουτυρωμένο γάλα και το αποβουτυρωμένο γάλα εις κόνιν."  Άρθρο 2  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Αρχίζει να ισχύει από την 3η Μαρτίου 1975.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Φεβρουαρίου 1975.  Για το Συμβούλιο Ο Πρόεδρος M. A. CLINTON  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 85 της 29.3.1974, σ. 51.